Document ID: 31995R3011

Title and Content:
ΚΑΝΟΝΙΣΜΟΣ (ΕΚ) αριθ. 3011/95 ΤΟΥ ΣΥΜΒΟΥΛΙΟΥ της 19ης Δεκεμβρίου 1995 για την τροποποίηση του κανονισμού (ΕΟΚ) αριθ. 823/87 για τη θέσπιση ειδικών διατάξεων σχετικά με τους οίνους ποιότητας που παράγονται εντός καθορισμένων περιοχών ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, την πράξη προσχώρησης της Ισπανίας και της Πορτογαλίας, και ιδίως το άρθρο 129, την πρόταση της Επιτροπής, τη γνώμη του Ευρωπαϊκού Κοινοβουλίου (1), Εκτιμώντας: τη συμφωνία μεταξύ του Ηνωμένου Βασιλείου και του Βασιλείου της Ισπανίας και τις συναφείς δηλώσεις που αφορούν το άρθρο 18 της οδηγίας για την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη (2), και ιδίως το σημείο ii) πρώτο εδάφιο 7 ότι το άρθρο 129 της προαναφερθείσας πράξης προσχώρησης έχει επιτρέψει τη χρησιμοποίηση των σύνθετων όρων «British Sherry», «Irish Sherry» και «Cyprus Sherry» στο έδαφος του Ηνωμένου Βασιλείου και της Ιρλανδίας έως τις 31 Δεκεμβρίου 1995 7 ότι επιβάλλεται να παρέχεται, και στη διαφήμιση, η ορθή ενημέρωση των καταναλωτών και η δέουσα προστασία των νομίμων συμφερόντων των αμπελοκαλλιεργητών των καθορισμένων περιοχών 7 ότι ενδείκνυται να τροποποιηθεί αναλόγως ο κανονισμός (ΕΟΚ) αριθ. 823/87 (3), ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 15 παράγραφος 5 του κανονισμού (ΕΟΚ) αριθ. 823/87, το πρώτο εδάφιο τροποποιείται ως εξής: α) στην εισαγωγική φράση, οι όροι «την περιγραφή και την παρουσίαση» αντικαθίστανται από τους όρους «την περιγραφή, την παρουσίαση και τη διαφήμιση» 7 β) η πρώτη περίπτωση αντικαθίσταται από το ακόλουθο κείμενο: «- το όνομα καθορισμένης περιοχής που αναφέρεται στο άρθρο 3 και περιλαμβάνεται στον κατάλογο που καταρτίζεται δυνάμει του άρθρου 1, παράγραφος 3.». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1996. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1995.

Classification Labels:
1017
1015
703
36

Label Descriptions:
{"1017": "Αθέμιτος ανταγωνισμός", "1015": "Προστασία των συναλλαγών", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 138
13
87
3581
5017

EuroVoc IDs (Expanded): 138
13
87
3581
5017

Dataset Source: meu

Split: train